Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 537/13/8806	Košice, 3.12.2013
EEČ : 2-65-372-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Košiciach, od  03.02.2009 do 24.10.2013, ako otec XXXXX, nar, XXXXX, XXXXX, nar. XXXXX a XXXXX Kalejovej, nar. XXXXX zverených do výchovy a starostlivosti matke detí XXXXX, žijúcej v obci XXXXX, okres XXXXX - okolie,  neprispieval pravidelne na ich výživu, hoci mu táto povinnosť vyplýva zo Zákona o rodine, pritom  právoplatným verdiktom Okresného súdu XXXXX II sp.zn. 29 C  68/2007 z 03.02.2009 bola mu určená  výška alimentačnej povinnosti mesačne na XXXXX 2 100,- Sk, Katrine 1 900,- Sk. a XXXXX 1 400,- Sk. a   tak mu vznikol dlh na bežnom výživnom 8 100,10 ,- €, 

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS:ORP-283/OVK-KS-2013 bolo 25. 08. 2013 rozhodnuté o vznesení obvinenia XXXXX za trestný čin zanedbania povinnej výživy podľa § 207 ods. 1, ods. 3 písm. b/ Trestného zákona. Uznesenie o vznesení obvinenia bolo obvinenému riadne doručené 07. 09. 2013. Neatakoval ho tak isto ako ostatní účastníci trestného konania.

        Sociálne nežiadúcej  aktivity sa mal páchateľ dopustiť tak, ako to deklaruje výrok tohto rozhodnutia.

Vyšetrovateľ OR PZ, Odboru kriminálnej polície XXXXX - okolie predložil 04.11. 2013 spis s návrhom na postup podľa § 215 ods. 1 písm. b/ Trestného poriadku. 

Preskúmaním dôkazného materiálu zabezpečeného v rámci prípravného konania som zistil, že návrh vyšetrovateľa PZ je seriózny a má solídnu oporu v dôkaznom statuse.

Obvinený ponúkol vysvetlenie - zameškanú elementárnu rodičovskú povinnosť plnil v rámci svojich možností a schopností . Predložil o tom doklad. V období, za ktoré je stíhaný dokumentoval čiastkové vyplatenie alimentov v prospech oprávnených maloletých detí, adresované ich matke  Nie je to však plná hodnota  vyživovacej povinnosť voči oprávneným maloletým deťom. Dlhodobo bol riadne registrovaný ako práceneschopný a to od 15.10.2008 do 05.07.2009 a tiež je úradne evidovaný od 12.08. 2009 ako záujemca o prácu až do 04.11.2013   

  XXXXX  zdôraznil, že  vyživovaciu povinnosť sa snažil plniť podľa svojich schopností a možností. Napriek tomu, že bol riadne evidovaný ako záujemca o prácu Úradom práce a sociálnych vecí a rodiny XXXXX, poberal iba  dávku v hmotnej núdzi. Sám sa však snažil si prácu , čo i len príležitostnú  nájsť. Ak sa mu to podarilo,  aj keď z časti plnil vyživovaciu povinnosť.

Matka detí akceptovala množstvo finančných prostriedkov, ktoré obvinený ako vyživovaciu povinnosť svojím potomkom poskytol. Nie je to však  suma plnohodnotná , súdom určená .

Správa ÚPSVaR XXXXX sp.zn.  ČVS:ORP-283/OVK-KS2013  svedčí o tvrdení XXXXX o jeho registrácii ako záujemcu o prácu, ktorá mu  nebola  objektívne štátom poskytnutá .

 Z faktografického materiálu zabezpečeného v prípravnom konaní je evidentná snaha obvineného, v medziach svojich sociálnych i ekonomických možností, plniť základnú rodičovskú povinnosť voči jeho maloletým potomkom, pričom za trestne stíhaný čas objektívne nezaplatil značnú sumu, avšak životné reália mu to ani neumožnili.  

Vzhľadom na konštatované fakty považujem aplikáciu ustanovenia § 215 ods. 1 písm. b/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor